OpenLLM-France/wikimedia huggingface dataset:
# Angry Birds

Angry Birds Peter Vesterbackak eta Jere Erkkok 2009an sortutako bideo-joko saila da, Rovio Entertainment Corporation finlandiar enpresarentzat lan egiten zutenak. Ukimen-pantailako gailuetara egokitu zuten jokoa, Maemo, iOS, Symbian, Java eta Android gailuetan oinarritutakoetara, esaterako.
2012an mila milioi deskarga baino gehiago izan zituen, eta aplikazio hori urteko ezagunena izan zen Appleren App Store eta Google Play biltegietan. Gainera, historiako jokorik salduena ere bada mugikorretan.

## Bideo-jokoak
### Saila nagusia

| Urtea | Bideo-jokoa |
| 2009 | Angry Birds |
| 2015 | Angry Birds 2 |

### Saila

| Urtea | Bideo-jokoa |
| 2010 | Angry Birds Seasons |
| 2011 | Angry Birds Rio |
| 2012 | Angry Birds Space |
| 2012 | Angry Birds Star Wars |
| 2013 | Angry Birds Friends |
| 2013 | Angry Birds Star Wars II |
| 2013 | Angry Birds Go! |
| 2014 | Angry Birds Epic |
| 2014 | Angry Birds Transformers |
| 2015 | Angry Birds Fight! |
| 2016 | Angry Birds Action! |
| 2017 | Angry Birds Evolution |
| 2017 | Angry Birds Match |
| 2017 | Angry Birds Blast |

### Spin-off

| Urtea | Bideo-jokoa |
| 2012 | Bad Piggies |
| 2014 | Angry Birds Stella |
| 2015 | Angry Birds POP! |
* Datuak: Q165094
* Multimedia: Angry Birds / Q165094
# Angrod

Angrod, Tolkienen legendarium ospetsuko pertsonaia bat da, idazlearen hil ondorengo lana den Silmarillionen agertzen dena. Noldorren Errege Etxeko elfo bat da. Bere izena, sindarinezkoa da eta "burdinazko heroia" esan nahi du. Telerien hizkuntzan, Angarato izena du, quenyaz "Artanga", baita, azken hizkuntza honetan, "Angamaitë" izena ere, "Burdinazko Eskuak" esan nahi duena.

## Istorioa

Noldor printzea eta Finarfinen hirugarren semea zen. Anaia eta arreba bezala, Finrod, Orodreth, Aegnor eta Galadriel zituen. Ez zen Valinorren geratu bere aitarekin, baizik eta bere anaia Finrodekin joan zela Erdialdeko Lurraldera, Feänorrekin, Melkorren aurka zin egin baitzuen. Finroden basailua, bere anaia Aegnorrekin batera, Dorthonioneko iparraldeko maldak zaindu zituen.
Noldor guztietatik, Angrod zen Sindarren lagun handiena eta hauek gehien errespetatzen zutena, bereziki Thingolek, hainbeste, beti ondo hartua izan zela Menegrothen, Valinorreko ihesaren arrazoia eta Mandosen Maldizioa kontatzera ausartu zela. Dagor Bragollach izeneko guduan erori zen.
# Andre Iguodala

Andre Tyler Iguodala (Springfield, Illinois 1984ko urtarrilaren 28a) saskibaloiko jokalari estatubatuarra da eta NBAn Denver Nuggetsetan jokatzen du.

## Estatistikak
### Denboraldi erregularra

| Urte | Talde | JP | Tit. | Min. | %KJ | %3J | %JL | Err. | Asi. | Lap. | Tap | Pun. |
| 2004–05 | Philadelphia | 82 | 82 | 32.8 | .493 | .331 | .743 | 5.7 | 3.0 | 1.7 | .6 | 9.0 |
| 2005–06 | Philadelphia | 82 | 82 | 37.6 | .500 | .354 | .754 | 5.9 | 3.1 | 1.6 | .3 | 12.3 |
| 2006–07 | Philadelphia | 76 | 76 | 40.3 | .447 | .310 | .820 | 5.7 | 5.7 | 2.0 | .4 | 18.2 |
| 2007–08 | Philadelphia | 82 | 82 | 39.5 | .456 | .329 | .721 | 5.4 | 4.8 | 2.1 | .6 | 19.9 |
| 2008–09 | Philadelphia | 82 | 82 | 39.9 | .473 | .307 | .724 | 5.7 | 5.3 | 1.6 | .4 | 18.8 |
| 2009–10 | Philadelphia | 82 | 82 | 38.9 | .443 | .310 | .733 | 6.5 | 5.8 | 1.7 | .7 | 17.1 |
| 2010–11 | Philadelphia | 67 | 67 | 36.9 | .445 | .337 | .693 | 5.8 | 6.3 | 1.5 | .6 | 14.1 |
| 2011–12 | Philadelphia | 62 | 62 | 35.6 | .454 | .394 | .617 | 6.1 | 5.5 | 1.7 | .5 | 12.4 |
| Guztira | | 615 | 615 | 37.7 | .461 | .331 | .8737 | 5.8 | 4.9 | 1.8 | .5 | 15.3 |

### Playoffak

| Urte | Talde | JP | Tit. | Min. | %KJ | %3J | %JL | Err. | Asi. | Lap. | Tap | Pun. |
| 2005 | Philadelphia | 5 | 5 | 38.4 | .465 | .333 | .500 | 4.6 | 3.0 | 2.8 | 1.0 | 9.8 |
| 2008 | Philadelphia | 6 | 6 | 39.0 | .333 | .143 | .721 | 4.8 | 5.0 | 2.2 | .2 | 13.2 |
| 2009 | Philadelphia | 6 | 6 | 44.8 | .449 | .393 | .652 | 6.3 | 6.7 | 1.8 | .0 | 21.5 |
| 2011 | Philadelphia | 5 | 5 | 36.4 | .423 | .214 | .714 | 7.0 | 6.8 | 1.0 | .4 | 11.4 |
| 2012 | Philadelphia | 13 | 13 | 38.8 | .384 | .388 | .589 | 5.7 | 3.7 | 1.5 | .4 | 12.9 |
| Guztira | | 35 | 35 | 39.5 | .404 | .333 | .643 | 5.7 | 4.8 | 1.8 | .4 | 13.8 |
* Datuak: Q136816
* Multimedia: Andre Iguodala / Q136816
# Andre Maria Birjinaren bihotz guztiz garbi

Andre Maria Birjinaren bihotz guztiz garbia eraspen katoliko bat da, Andre Maria zorionekoaren barne bizitzari- bere gozamen eta tristurak, bere bertuteak eta bere perfekzioa, eta, batez ere, Jainko Aitarenganako bere maitasun sortze garbia eta Jesusenganako eta gizakienganako bere ama-maitasuna- erreferentzia egiteko erabiltzen dutena. Mariaren bihotza Biblian aipatu zuten (Lk 2:51, adibidez).
Erazpen hau III. mendean San Gregorio Taumaturgok, V. mendean Teodoto Anzirakoak eta XII. mendean Ruperto Deutz teologo beneditarrak aipatu zuten.
XVII. mendean, San Joan Eudes apaiz frantsesak Mariaren Bihotzari buruzko lehen lanak idatzi zituen eta mendearen erdialdean, Jesusen eta Mariaren kongregazioa sortu zuen. 1859an Antoni Maria Claret kataluniarrak Mariaren Bihotz Garbiaren seme misiolariak eta 1862an Theophiel Verbist flandestarrak Mariaren Bihotz Garbiaren kontzepzionistak sortu zituzten.

## Jaieguna

1944ko maiatzaren 4an, Pio XII.ak, Cultus liturgicus dekretuaren bidez, Eliza katoliko osora zabaldu zuen Mariaren Bihotz Garbiaren jai liturgikoa, eta abuztuaren 22a izendatu zuen bere eguna.
1969ko Vatikano II.aren ondorengo erromatar meza-liburuak, Bihotz Garbiaren jaia ekainean ospatzen den Jesusen Bihotz Sakratuaren ondorengo egunera eraman zuen.

## Erreferentziak

* ↑ Euskalterm: [Hiztegi Terminologikoa] [2003]
* ↑ (Ingelesez) Bainvel, Jean. (1910). Devotion to the Immaculate Heart of Mary. in: The Catholic Encyclopedia. 7 New York: Robert Appleton Company.
* ↑ (Gaztelaniaz) Rahner, Hugo. (2002). María y la Iglesia. Madril: Ediciones Cristianas, 138 or. ISBN 84-7057-463-9..
* ↑ (Latinez) Missale Romanum ex decreto Sacrosancti Concilii Tridentini restitutum Summorum Pontificum cura recognitum.. (1. argitaraldia) Turonibus: Sumptibus et typis Mame 1962-2-2, 714 or..
* ↑ (Gaztelaniaz) Fernández Jiménez, Francisco María. (2017). El misterio del Corazón Inmaculado de María. Toletana, 1-39 or..

## Kanpo estekak

* Datuak: Q748124
* Multimedia: Immaculate Heart of Mary / Q748124
# Andre Maria Daurade basilika

Andre Maria Daurade basilika, okzitanieraz: Sainte-Marie de la Daurade eta frantsesez: Notre-Dame de la Daurade, Frantzia eta Okzitaniako Tolosa hirian dagoen basilika katoliko bat da.
1764-1883 artean aurreko eliza erromanikoa ordezkatzeko eraikia izan zen.
* Datuak: Q2887166
* Multimedia: Basilique Notre-Dame de la Daurade / Q2887166
# Andre Maria Erregina plaza (Iruñea)

Andre Maria Erregina edo Santa Maria Erregina plaza Nafarroako hiriburua den Iruñeko Alde Zaharreko plaza bat da.

## Kokalekua

Iruñeko harresiaren hego-mendebaldeko zatiaren txoko batean dago. Bertan Barbazan Apezpikuaren ingurubidea, Dormitaleria kalea, Merced kalea eta Joanes Albretekoa kaleak bat egiten dute.

## Plaza

Plaza honetan Iruñeko Gotzain Jauregia dago, bai eta Iruñeko Elizbarrutiko Museoa ere, aldiz, harresiaren zatian Barbazan Apezpikuaren ingurubidera doazen eskailerak eta malda. Aldiz, plaza honen alboan Labrit pilotalekua dago.
Plazaren erdian parke edo zuhaizdun belardi bat dago.

## Ondarea

* Iruñeko Gotzain Jauregia
* Iruñeko Elizbarrutiko Museoa
* Barbazan Apezpikuaren ingurubidea
* Iruñeko harresia
* Labrit pilotalekua

## Kanpo estekak

* Datuak: Q25479302
# Andre Maria Doloretakoa

Andre Maria Doloretakoa kristauek Andre Mariari ezarritako izenetako bat da. Amargurako Andre Maria, Pietateko Andre Maria, Angustietako Andre Maria edo Zazpi Doloretako Ama Birjina izenez ere ezagutzen da. Irailaren 15ean ospatzen dute; normalean, arropa beltza edo morea janzten dute.
Latinez Maria Virgo Perdolens edo Mater Dolorosa izenak ditu, eta Eliza Katolikoak Maria gurtzeko erabiltzen dituen adbokazio ugarietako bat da. Adbokazioak amaren oinaze-sentimendua nabarmentzen du, semearen sufrimenduaren aurrean, eta zenbait forma ikonografiko har ditzake, nagusiak izanik:
* Mariaren zazpi nekeak, Jesukristoren bizitzako zazpi pasarte dira, ebanjelioek kontatzen dutenak, Maria sufriarazi zutenak, bere semearekin batera zihoana Erredentzioaren misioan.
* Pietà delakoa, Mariak Kristoren gorputzari eusten diolarik.
* Stabat Mater delakoa irudia, non Maria otoitzean ageri ohi den, ohikoan Jesus gurutziltzatuaren oinetan.
Mater Dolorosarekiko debozioa XI. mendearen amaieratik aurrera garatu zen. 1239an, Florentziako elizbarrutian, Mariaren Zerbitzarien Ordenak edo Mariaren Zerbitzari Fraideen Ordenak, bere espiritualtasuna Andre Mariari oso lotua baitzuen, Andre Maria Doloretakoaren jaia finkatu zuen irailaren 15ean.

## Kanpo estekak

* Datuak: Q1196075
* Multimedia: Our Lady of Sorrows / Q1196075
# Andre Maria Jamusukroko Bakearen basilika

Andre Maria Jamusukroko Bakearen basilika, frantsesez: Basilique de Notre Dame de la Paix de Yamoussoukro, Boli Kostako Jamusukro hiriburuko basilika katoliko bat da.
1986-1989 artean Pierre Fakhoury arkitektoak Vatikano Hiriko Dan Petri basilika eredutzat hartuz diseinatu eta eraikiarazi zuen.
* Datuak: Q815584
* Multimedia: Basilique de Notre Dame de la Paix / Q815584
# Andre Geim

Andre Konstantinobitx Geim (errusieraz: Андрей Константинович Гейм; Sotxi, 1958ko urriaren 21a) britaino-herbeheretar fisikaria da, Errusiako Volgako alemaniar jatorrikoa. Grafenoaren gainean eginiko bere lanagatik da ezaguna, baita geko zintaren garapenagatik eta lebitazio diamagnetikoaren demostrazioengatik. 2010eko urriak 5ean Fisikako Nobel Saria jaso zuen Konstantin Novosiolovekin batera. Aurretik, 2000n Ig Nobel Sari bat irabazi zuen igel bat imanen bidez lebitarazteagatik. Hala, Nobel Sari bat eta Ig Nobel Sari bat irabazi zuen lehen pertsona bihurtu zen.
* Datuak: Q104104
* Multimedia: Andre Geim / Q104104
# Ariegilatita

Ariegilatita mineral bat da eta nabimusaite taldearen kidea da.

## Ezaugarriak

Ariegilatita mineralaren formula kimikoa hau da: ${\ce {BaCa12(SiO4)4(PO4)2F2O}}$. Sistema trigonalaren arabera sortzen ditu kristalak.

## Erreferentziak

* 1 2 (Ingelesez) «Ariegilatite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q29475930
# Ariel

Ariel izan daiteke:
* Ariel, Uranoren satelite;
* Ariel (1988), finlandiar filma
* Ariel, Pensilvaniako aintzira
* Ariel, Jerusalemen izen alternatiboa
* Ariel, Israelgo herria
* Ariel, mitologia gnostikoaren demonioa.
# Ariel García Valdés

Ariel García Valdés (Saint-Gaudens, 1946) espainiar antzerki-antzezle eta -zuzendaria da. Oso gazterik hasi zen antzerkigintzan. Karrera gehiena Frantzian egin du, eta Alpeetako Elkarte Dramatiko Nazionalaren zuzendari izan zen, Grenoblen, 1998tik 1990era. Era askotako testuak antzeztu ditu, autore klasikoenak zein abangoardiazkoak, eta baita operak ere. Konpainia bat sortu zuen bere testuak idazteko eta muntatzeko, ezagunenetako bat Frantziako antzerki modernoan. Katalunian lan asko egina da. Ia urtero Bartzelonan izaten zen, hango konpainien lana bertatik bertara ezagutzeko. 1993an, Cuarteto obraren antzezpena gidatu zuen, Bartzelonako Teatre Lliurerekin elkarlanean, Europar Antzerki Batasunaren II. Jaialdian (Budapesten). Urte hartan bertan, Antzerki Iberoamerrikarraren Jaialdian parte hartu zuen, Andaluziako Antzerki Elkartearekin elkarlanean, Bodas de sangre obraren gidaritzan. 1996an, Granadako Nazioarteko 46. Musika eta Dantza Jaialdian, El retablo de maese Pedro obra eta Kixoteren ataletako baten egokitzapen musikala gidatu zituen. Ibilbide artistiko luzea saritzeko, Frantziako Gobernuak Merituaren Ordena Nazionalaren zaldun izendatu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q2861245
# Ariel Sharon

Ariel Sharon (hebreeraz: אֲרִיאֵל שָׁר‏וֹן‎, arabieraz: أرئيل شارون‎, Ariʼēl Sharōn; Kfar Malal, 1928ko otsailaren 26a - Tel Aviv, 2014ko urtarrilaren 11) israeldar politikari eta militarra izan zen. Lehen Ministroa izan zen 2001eko martxotik 2006ko apirilera arte, nahiz eta 2006ko urtarrilaren 4tik aurrera, Ehud Olmert Lehen Ministrordeak postua hartu zuen, Sharonek odol isuri handia izan zuelako. Handik aurrera, koman egon zen, 2014ko urtarrilean hil zen arte.
Bere ibilbide politiko luzean zehar, bai Israelen, bai kanpoan, polemikak piztu zituen. Israelen segurtasuna ahuldu gabe, bakea lortzen ahalegintzen zen lidertzat jotzen zuten aldekoek. Israeldar askoren iritziz, borroka latzetan herrialdea defendatu zutenetakoa izan zen. Palestinar frankorentzat, berriz, 1982an Beirut inguratu zuen odolzalea eta Sabra eta Xatila sarraskiaren erantzulea zen.

## Bizitza

1948an eratu zenetik, Israelgo armadako komandantea izan zen. 1953an 101 unitatea sortu zuen, palestindar fedajinen aurkako errepresalia operazioak egiteko. Suezko krisialdian (1956-1957), Sei Eguneko Gerran (1967) eta Yom Kippur Gerran (1973) parte hartu zuen. 1982an, Menahem Beginen gobernuko Defentsa ministroa zela, Libanoko inbasioa zuzendu zuen. 1982ko irailean gertatutako Sabra eta Xatila sarraskiaren ardura izatea leporatu zitzaion. 1983an, Kahan komisioak "zeharka" eta "pertsonalki" erantzulea zela ebatzi zuen, nahita axolagabe jokatu baitzuen. Horren ondorioz, Defentsa ministro kargua utzi zuen. Nolanahi ere, Likud alderdiaren barnean politiko nabaria izanik, hurrengo kabineteetan ministro izaten segitu zuen.
1999an, Benjamin Netanyahuren porrotaren ostean, alderdiburu izendatu zuten. 2000eko irailean Meskiten Zelaigunera egin zuen bisitak Bigarren Intifada eragin zuen. 2001ean lehen ministro hautatu zuten. Kargua hartu ondoan Zisjordaniako mugako harresia eraikitzen hasi zen, nazioarteko komunitatearen kritikei jaramonik egin gabe. Baina Gazako zerrendatik erretiratzeko plana aurkeztu zuenean, alderdikide ugarik kritikatu eta Israel saldu izana leporatu zioten. Azkenean, 2005eko azaroan Sharonek Likud alderdia utzi eta Kadima izenekoa sortu zuen. 2006ko urtarrilean, istripu zerebrobaskular larria izan zuen, eta koma egoeran geratu. Alderdi berriak, Ehud Olmert buru zuela, 2006ko hauteskundeak irabazi zituen.
Ariel Sharon Tel Aviven hil zen, 2014ko urtarrilaren 11n.

## Erreferentziak

* ↑ Sharonen hilkapera eguerdian zabalduko dute Israelgo Parlamentuan Eitb.com
* 1 2 Ariel Sharon, la vida de un controversial guerrero israelí BBC Mundo. Bbc.co.uk
* ↑ David ALANDETE: Ariel Sharon, el fiero general que se convirtió en pragmático político Internacional.elpais.com

## Kanpo estekak

* Datuak: Q60206
* Multimedia: Ariel Sharon / Q60206
# Ariel (satelitea)

    Artikulu hau sateliterari buruzkoa da; beste esanahietarako, ikus «Ariel».
Ariel, edo Urano I, Urano planetaren satelite naturaletariko bat da.

## Ezaugarri fisikoak

Ariel satelitea Uranoren sateliteetan distiratsuena da, eta, tamainaz, laugarrena. Oso esferikoa da. Nagusiki izotzez eta arrokaz osatuta dago, Uranoren gainerako satelitea handiak bezala: % 50 ur-izotza da, % 30 silikatoak eta % 20 metano izoztua.
Arielen gainazalean 5-10 km-ko diametroko kraterrak daude, baina ez du krater erraldoirik. Oro har, Uranoko gainerako sateliteek baino krater gutxiago ditu, berriagoa da. Badirudi satelitearen barnealdetik materiala kanporatu zela, baina ez laba, baizik izotzez eta arrokaz osatutako masa likatsu aski bero bat, glaziar baten gisa labaindu eta gainazala estali zuena. Haran estuak, failak eta arroilak ditu. Toki batzuetan, failen haranek dozenaka kilometroko sakonera dute.
Lau satelite handietan, Uranotik gertuen dagoena da; Uranoren gainazaletik gutxi gorabehera 165.000 km-ra dago. Errotazio sinkronoa du, hau da, Uranoren inguruan eta bere buruaren inguruan bira oso bat egiteko denbora bera behar du: 2, 52 egun (Lurreko egun). Beraz, aurpegi bera erakusten dio beti Uranori, Ilargiak Lurrari beti aurpegi bera erakusten dion moduan.

## Aurkikuntza

William Lassellek aurkitu zuen 1851ko urriaren 24an, Umbriel satelitearekin batera. Bi satelite horiek aurkitu baino lehen, Uranoko bi satelite baino ez ziren ezagutzen: Titania eta Oberon.

## Izendapena

Alexander Poperen Ile-xerlo lapurtua ("The Rape of the Lock") poemaren espiritu baten izenaz bataiatua izan zen. William Shakespeareren Ekaitza ("The Tempest") obrako espiritu baten izena ere bada Ariel.

## Kanpo estekak

* AN, 33 (1852) 257/258
* AN, 34 (1852) 325/326
* Datuak: Q3343
* Multimedia: Ariel (moon) / Q3343
# Arieh Warshel

Arieh Warshel (hebreeraz: אריה ורשל‎; Sde Nahum, Palestinako Britainiar Mandatua, 1940ko azaroaren 20a) Israelgo biokimikari eta biofisikaria da. Hegoaldeko Kaliforniako Unibertsitateko irakaslea da. Levittek Kimikako Nobel saria jaso zuen 2013an, Martin Karplusekin eta Michael Levittekin batera, "Eskala anitzeko modeloen garapena sistema kimiko konplexuetan" gaiagatik.

## Erreferentziak

* ↑ The Nobel Prize in Chemistry 2013. Royal Swedish Academy of Sciences 2013ko urriaren 9a (Noiz kontsultatua: 2013ko urriaren 9a).
* ↑ Chang, Kenneth. (2013ko urriaren 9a). «3 Researchers Win Nobel Prize in Chemistry» New York Times (Noiz kontsultatua: 2013ko urriaren 9a).
* ↑ Fersht, A. R.. (2013). «Profile of Martin Karplus, Michael Levitt, and Arieh Warshel, 2013 nobel laureates in chemistry» Proceedings of the National Academy of Sciences of the United States of America 110 (49): 19656–7. doi:10.1073/pnas.1320569110. PMID 24277833..
* ↑ Hodak, Hélène. (2014). «The Nobel Prize in chemistry 2013 for the development of multiscale models of complex chemical systems: A tribute to Martin Karplus, Michael Levitt and Arieh Warshel» Journal of Molecular Biology doi:10.1016/j.jmb.2013.10.037. PMID 24184197..
* ↑ Van Noorden, R.. (2013). «Computer modellers secure chemistry Nobels» Nature doi:10.1038/nature.2013.13903..
* ↑ Van Noorden, Richard. (2013). «Modellers react to chemistry award: Nobel Prize proves that theorists can measure up to experimenters» Nature 502 (7471): 280. doi:10.1038/502280a..

## Kanpo estekak

* Datuak: Q4790366
* Multimedia: Arieh Warshel / Q4790366
# Ariel (hiria)

    Artikulu hau israeldar kokalekuari buruzkoa da; beste esanahietarako, ikus «Ariel».
Ariel (hebreeraz: אֲרִיאֵל‎; arabieraz: اريئيل‎) Zisjordaniako hiri eta israeldar kokaleku bat da. Israelgo gobernuak 1998an Ariel hiri izendatu zuen. Eskualdeko kokaleku nagusietako bat da.
Jerusalemdik iparralderantz eta Lerro Berdetik 20 km ekialderantz dago.

## Herri eta hiri senidetuak

* Heredia (Costa Rica)
* Mobile (Alabama), Estatu Batuak

## Erreferentziak

* 1 2 Hodorov, Irit. (2008-09-26). Gemini Sign. in: Yediot Petah Tikva. Yedioth Ahronoth.
* ↑ City of Mobile. Mobile's Sister Cities. .

## Kanpo estekak

* Datuak: Q169310
* Multimedia: Ariel (city) / Q169310
# Ariel Nicholson

Ariel Nicholson Murtagh (2001) estatubatuar modeloa eta LGBT pertsonen eskubideen aldeko aktibista da. Calvin Kleinen moda-desfile batean ibili zen lehen modelo transgeneroa izan zen. Vogue, Italiako Vogue eta Love aldizkarien azaleko modeloa izan da.

## Erreferentziak

* ↑ (Ingelesez) «Ariel Nicholson is part of the BoF 500» The Business of Fashion.

## Kanpo estekak

* Datuak: Q104215236
# Ariel Rot

Ariel Rot (Buenos Aires, Argentina, 1960ko apirilaren 19a, ), argentinar rock musikari eta abeslari bat da. Urte luzez Espainia bizilekutzat du, eta Tequila eta Los Rodríguez taldeetako kidea izan da.
Cecilia Roth aktorearen anaia da eta Diana Rot abeslari, pianojole eta musikologoaren semea.

## Diskografia
### Tequila

* Matrícula de Honor (1978)
* Rock and Roll (1979)
* Viva Tequila (1980)
* Confidencial (1981)

### Bakarka

* Debajo del puente (1983)
* Vértigo (1985)

### Los Rodríguez

* Buena Suerte (1991)
* Disco Pirata (1992)
* Sin Documentos (1993)
* Palabras más, palabras menos (1995)
* Hasta luego (1996)
* Para no olvidar (2002)

### Bakarka

* Hablando solo (1997)
* Cenizas en el aire (2000)
* En vivo mucho mejor (2001)
* Lo siento Frank (2003)
* Acústico (2003)
* Ahora piden tu cabeza (2005)

## Kanpo loturak

* Webgune ofiziala (Gaztelaniaz)
* Datuak: Q2400623
* Multimedia: Ariel Rot / Q2400623
# Antartikako plaka

Antartikako plaka, Antartika osoa hartzen duen eta kanporantz inguruko ozeanoen petik hedatzen den plaka tektoniko bat da. Ia 17.000.000 km²-ko hedadura du. Antartikako plakak beste plaka hauekin egiten du muga:
* Nazcako plaka
* Hego Amerikako plaka
* Afrikako plaka
* Indoaustraliako plaka (plaka nagusi horren barruan, haren zati den Australiako plaka du mugakide, zehazkiago)
* Scotiako plaka
* Pazifikoko plaka. Harekiko muga dibergenteak Pazifiko-Antartikako dortsala eratzen du.

## Kanpo estekak

* Datuak: Q501705
* Multimedia: Antarctic tectonic plate / Q501705
# Antartikako posta zigiluak

Antartikako posta zigiluak ofizialki jaulkitzen dira, normalean Antartika kontinenteko lurralde jakin baten jabetza aldarrikatzearren.

## Deskribapena

Erreklamazioen artean, adibidez, Argentinako, Txileko eta Britainia Handiko gobernuek (hasieran Falkland uharteen bidez) euren eskakizunak Antartikako penintsularen gainean gainjartzen dituzte.
Britainiar Lurralde Antartikoa (ingelesez: British Antarctic Territory edo BAT) Britainia Handiko lurralde-erreklamazioen eremua da 1908. urteaz geroztik. Graham Lurraldeaz gain (ingelesez, Graham Land), BAT-ek Hego Orkada uharteak eta Hego Shetlandak barne hartzen ditu. 1962ra arte hiru kolonia bereiz ziren eta, Hegoaldeko Georgiak eta Hegoaldeko Sandwichak uharteekin batera, Falkland uharteen menpe zeuden, eta konglomerazio horretako administrazio bakoitzeko 1944an posta zigiluak jaulki zituzten eta, 1946tik aurrera, Falkland uharteetako (Falkland uharteen dependentziak) lurralde guztietarako jarri ziren abian. Gai hauek Antartikako esplorazioak, bertako animaliak edo atmosferako fenomenoak, hala nola, aurora polarra edo Inlandsisak oroitzen dituzten zigiluak barne hartzen dituzte. Berriro ere balio nominala, beste filatelia-bildumetan gertatzen den bezala, komertzialetik ezberdina da. Zigiluak serie gisa iragartzen dira, balio nominal ezberdinetako zigiluak dituztenak.

## Antartikako mapak erakusten dituzten posta zigiluak

* Txile, 1947
* Argentina, 1951
* Sobietar base antartikoak. SESB, lau batera, 1956
* Ross Dependentzia, 1957
* Australiar aldarrikapena, 1959
* Sobietar ikerketa antartikoaren 10 urte. SESB, se-tenant, 1966

## Oroitzapenezko posta zigiluak eta beste batzuk

* 1908ko zigilua Eduardo VII.a Erregearen penintsulan erabiltzeko. zigilu zeelandaberritarra, Guido Bach-ek diseinatua
* Bellingshausen-ek eta Lazarev-ek egindako Antartikako aurkikuntzaren 145 urte. SESB, 1965
* Bulgariar kartografia antartikoa. Oroitzapenezko zigulu-multzo orria, Todor Vardjiev-ek diseinatua, 2006

## Kanpo estekak

* «Filatelia Antártica» Galeón (HispaVista).
* Filatelia antártica. Naturaleza educativa.
* Información para filatelistas. Asociación Antarkos.
* Distrito Filatelia: Filatelia Antártica. Orange.
* «Filatelia Antártica» Proyecto Antawa.
* «Sellos postales emitidos por el Correo Argentino» Sellos Postales de temática Antártica, Sudamericana y Bicontinental (Fundación Marambio).
* Antartica Chilena, Antártida, Temática sellos de Chile. Chilecollector.
* Home Page. American Society of Polar Philatelists.
* Arctic & Antarctic History on the Net. South-Pole.com.
* HMS Endurance. Endurance en sellos del Territorio Antártico Británico.
# Antas

Antas Almeriako udalerria da.

## Kanpo estekak

* Datuak: Q1444119
* Multimedia: Antas / Q1444119
# Antas (Bahia)

Antas Brasilgo udalerri bat da, Bahiako estatuan kokatua. 14.206 biztanle ditu 321,606 km²ko eremuan.

## Ikus, gainera

* Bahiako estatua

## Kanpo estekak

* Datuak: Q22063195
* Multimedia: Antas (Bahia) / Q22063195
# Antartizita

Antartizita mineral bat da.

## Ezaugarriak

Antartizita elementu kimiko mineralaren formula kimikoa hau da: CaCl₂*6H₂O. Sistema trigonalaren arabera sortzen ditu kristalak.

## Erreferentziak

* 1 2 (Ingelesez) «Antarcticit: Mineral information, data and localities.» www.mindat.org (Noiz kontsultatua: 13-05-2019).

## Kanpo estekak

* Datuak: Q415984